Document ID: 22006A0428(01)

Reference:
EUR-Lex - 22006A0428(01) - LV
Svarīgs juridisks paziņojums
|
22006A0428(01)
Nolīgums starp Starptautisko krimināltiesu un Eiropas Savienību par sadarbību un palīdzības sniegšanu
Oficiālais Vēstnesis L 115 , 28/04/2006 Lpp. 0050 - 0056
Nolīgumsstarp Starptautisko krimināltiesu un Eiropas Savienību par sadarbību un palīdzības sniegšanuSTARPTAUTISKĀ KRIMINĀLTIESA,Turpmāk "Tiesa",no vienas puses, unEIROPAS SAVIENĪBA,turpmāk "ES", ko pārstāv Eiropas Savienības Padomes prezidentvalsts,no otras puses,turpmāk "Puses",ŅEMOT VĒRĀ, ka tiesiskuma nostiprināšanai un cilvēktiesību un humanitāro tiesību ievērošanai, kā arī miera saglabāšanai un starptautiskās drošības stiprināšanai ir jāpiešķir fundamentāla nozīme un prioritāte atbilstīgi Apvienoto Nāciju Organizācijas Statūtiem un kā paredzēts Līguma par Eiropas Savienību 11. pantā;ATZĪMĒJOT, ka Starptautiskās krimināltiesas Romas Statūti, kā arī statūti, kas reglamentē tās darbību, pilnībā atbilst Eiropas Savienības principiem un mērķiem;UZSVEROT to, cik svarīga ir tiesvedības darbība, kas ir saskaņā ar tiesiskumu un procesuālo taisnīgumu, jo īpaši atsaucoties uz Romas Statūtos izklāstītajām apsūdzēto tiesībām;ATZĪMĒJOT cietušo un liecinieku īpašo nozīmi Tiesas tiesvedībā un vajadzību veikt īpašus pasākumus, lai nodrošinātu viņu drošību un efektīvu līdzdalību saskaņā ar Romas Statūtiem;ATGĀDINOT, ka Eiropas Drošības stratēģija, ko Eiropadome pieņēmusi 2003. gada 12. decembrī, atbalsta starptautisku kārtību, kas balstīta uz efektīvu daudzpusēju sadarbību;PATUROT PRĀTĀ Padomes 2003. gada 16. jūnija Kopējo nostāju 2003/444/KĀDP par Starptautisko krimināltiesu, kā arī Padomes rīcības plānu par papildpasākumiem minētajai kopējai nostājai, un jo īpaši Starptautiskās krimināltiesas būtisko nozīmi, ierobežojot un novēršot nopietnus noziegumus, kas ir tās jurisdikcijā;ŅEMOT VĒRĀ, ka Eiropas Savienība ir apņēmusies atbalstīt Starptautiskās krimināltiesas efektīvu darbību un sekmēt vispārēju atbalstu tai, veicinot pēc iespējas lielāku līdzdalību Romas Statūtos;ATGĀDINOT, ka šis nolīgums jālasa saistībā un saskaņā ar Starptautiskās krimināltiesas Romas Statūtiem un Procedūras un pierādījumu reglamentu;ATGĀDINOT, ka Romas Statūtu 87. panta 6. punktā paredzēts, ka Tiesa var lūgt jebkuru starpvaldību organizāciju sniegt informāciju vai dokumentus, kā arī cita veida sadarbību un palīdzību, par kuru Tiesa var būt vienojusies ar šādu organizāciju un kura ir saskaņā ar tās kompetenci vai pilnvarām;ŅEMOT VĒRĀ, ka šis nolīgums attiecas uz sadarbību un palīdzības sniegšanu, ko savstarpēji veic Starptautiskā krimināltiesa un Eiropas Savienība un nevis Starptautiskā krimināltiesa un Eiropas Savienības dalībvalstis;ŅEMOT VĒRĀ, ka tādēļ Starptautiskajai krimināltiesai un Eiropas Savienībai būtu jāvienojas par sadarbības un palīdzības nosacījumiem, kas papildinātu Vienoto nostāju 2003/444/KĀDP, kā arī ES rīcības plānu par papildpasākumiem minētajai kopējai nostājai,IR VIENOJUŠĀS PAR TURPMĀKO.1. pantsNolīguma mērķisŠis nolīgums, ko slēdz Eiropas Savienība ("ES") un Starptautiskā krimināltiesa ("Tiesa") saskaņā ar Līgumu par Eiropas Savienību ("ES Līgums") un Starptautiskās krimināltiesas Romas Statūtiem ("Statūti"), paredz nosacījumus ES un Tiesas sadarbībai un palīdzībai.2. pantsTerminu definīcijas1. Šajā nolīgumā "ES" ir Eiropas Savienības Padome (turpmāk "Padome"), Padomes ģenerālsekretārs/Augstais pārstāvis un Padomes Ģenerālsekretariāts, un Eiropas Kopienu Komisija (turpmāk "Eiropas Komisija"). "ES" nav atsevišķas dalībvalstis.2. Šajā nolīgumā "Tiesa" ir:a) Prezidijs;b) Apelāciju nodaļa, Iztiesāšanas nodaļa un Pirmstiesas nodaļa;c) Prokurora birojs;d) Kanceleja;e) Dalībvalstu asamblejas Sekretariāts.3. pantsDalībvalstu nolīgumi1. Šo nolīgumu, tostarp jebkādus nolīgumus, kas noslēgti saskaņā ar šā nolīguma 11. pantu, nepiemēro Tiesas lūgumiem sniegt informāciju, ja tā nav ES dokumenti, tostarp ES klasificētie dokumenti, un ja tās izcelsme ir konkrētā dalībvalstī. Šādos gadījumos lūgumu iesniedz tieši attiecīgajai dalībvalstij.2. Statūtu 73. pantu mutatis mutandis piemēro lūgumiem, ko Tiesa iesniedz ES saskaņā ar šo nolīgumu.4. pantsSadarbības un palīdzības pienākumsES un Tiesa vienojas, ka – lai atvieglinātu attiecīgo pienākumu efektīvu izpildi – tās saskaņā ar šo nolīgumu vajadzības gadījumā cieši sadarbojas un apspriežas par jautājumiem, kas abpusēji izraisa interesi, pilnībā ievērojot attiecīgos ES Līguma un Statūtu noteikumus. Lai veicinātu šo sadarbības un palīdzības pienākumu izpildi, Puses vienojas uzturēt atbilstīgu regulāru saziņu starp Tiesu un ES Koordinācijas centru Krimināltiesai.5. pantsDalība sanāksmēsLai palīdzētu risināt jautājumus, kas ir Tiesas jurisdikcijā, ES var uzaicināt Tiesu apmeklēt ES organizētās sanāksmes un konferences, kurās apspriež Tiesu interesējošus jautājumus.6. pantsStatūtu pamatvērtību popularizēšanaES un Tiesa vajadzības gadījumā sadarbojas, pieņemot ierosmes sekmēt to, ka tiek popularizēti Statūtu un ar tiem saistītu instrumentu principi, vērtības un noteikumi.7. pantsInformācijas apmaiņa1. ES un Tiesa, cik vien iespējams un īstenojams, nodrošina regulāru apmaiņu ar informāciju un dokumentiem, kas abpusēji izraisa interesi, saskaņā ar Statūtiem un Procedūras un pierādījumu reglamentu.2. Ņemot vērā tās pienākumus un kompetenci saskaņā ar ES Līgumu, ES apņemas sadarboties ar Tiesu un nodrošināt Tiesu ar informāciju un dokumentiem, kas ir tās rīcībā, ja Tiesa to lūdz saskaņā ar Statūtu 87. panta 6. punktu.3. ES pēc pašas iniciatīvas un saskaņā ar ES Līgumu var nodrošināt informāciju vai dokumentus, kas var būt lietderīgi Tiesas darbā.4. Tiesas sekretārs saskaņā ar Statūtiem un Procedūras un pierādījumu reglamentu nodrošina informāciju un dokumentus, kas saistīti ar Tiesas pieteikumiem, mutiskiem procesiem, spriedumiem un rīkojumiem, kas ES varētu interesēt.8. pantsDrošības vai aizsardzības nodrošināšanaJa sadarbība, tostarp otrai Pusei atklājot tādu informāciju vai dokumentus, uz ko attiecas šis nolīgums, varētu apdraudēt ES pašreizējā vai bijušā personāla aizsardzībai vai citādi kaitēt drošībai vai ES operāciju vai darbību atbilstīgai izpildei, Tiesa var veikt, jo īpaši pēc ES lūguma, atbilstīgus nodrošināšanas pasākumus.9. pantsKlasificēta informācijaNoteikumi par ES klasificētās informācijas nodošanu Tiesas struktūrvienībām ir izklāstīti šā nolīguma pielikumā, kas ir tā sastāvdaļa.10. pantsEiropas Savienības personāla liecības1. Ja Tiesa lūdz ES ierēdni vai citu darbinieku sniegt liecību, ES apņemas pilnībā sadarboties ar Tiesu un – vajadzības gadījumā, atbilstīgi ņemot vērā pienākumus un kompetences saskaņā ar ES Līgumu un tā attiecīgajiem noteikumiem – veikt visus vajadzīgos pasākumus, jo īpaši, atceļot personas pienākumu ievērot konfidencialitāti, lai Tiesa spētu uzklausīt šīs personas liecību.2. Atsaucoties uz 8. pantu, Puses atzīst, ka varētu būt vajadzīgi aizsardzības pasākumi, ja ES ierēdni vai citam darbinieku lūdz sniegt liecību Tiesā.3. Ievērojot Statūtus un Procedūras un pierādījumu reglamentu, ES var iecelt pārstāvi, kas palīdz ES ierēdnim vai citam darbiniekam, kurš Tiesā piedalās kā liecinieks.11. pantsEiropas Savienības un prokurora sadarbība1. Pilnībā ievērojot ES Līgumu:i) ES apņemas sadarboties ar prokuroru saskaņā ar Statūtiem un Procedūras un pierādījumu reglamentu, nodrošinot ES rīcībā esošu papildu informāciju, ko viņš lūgtu;ii) ES apņemas sadarboties ar prokuroru saskaņā ar Statūtu 54. panta 3 punkta c) apakšpunktu;iii) ES saskaņā ar Statūtu 54. panta 3. punkta d) apakšpunktu slēdz vienošanās vai nolīgumus, kas nav pretrunā ar Statūtiem, ja tie ir vajadzīgi, lai veicinātu ES sadarbību ar prokuroru.2. Rakstiskus informācijas lūgumus Prokurors nosūta ģenerālsekretāram/Augstajam pārstāvim. Ģenerālsekretārs/Augstais pārstāvis sniedz rakstisku atbildi, vēlākais, pēc viena mēneša.3. ES un prokurors var vienoties, ka ES nodrošina prokuroram dokumentus vai informāciju, ja pēdējais minētais ievēro konfidencialitātes nosacījumus un tikai tādēļ, lai rastu jaunus pierādījumus, un ja šādus dokumentus vai šādu informāciju bez ES piekrišanas neizpaudīs citām Tiesas struktūrām vai trešām personām nevienā tiesvedības stadijā vai vēlāk. Piemēro 9. pantā paredzētos noteikumus par klasificētu informāciju.12. pantsPrivilēģijas un imunitāteJa Tiesa vēlas īstenot jurisdikciju attiecībā uz personu, ko uzskata par saucamu pie kriminālatbildības par noziegumu, kas ir Tiesas jurisdikcijā, un ja uz šādu personu saskaņā ar attiecīgiem starptautiskiem tiesību aktiem attiecas privilēģijas un imunitāte, attiecīgā ES iestāde apņemas pilnībā sadarboties ar Tiesu un, atbilstīgi ņemot vērā pienākumus un kompetences saskaņā ar ES Līgumu un tā attiecīgajiem noteikumiem, veikt visus nepieciešamos pasākumus, jo īpaši, atceļot šīs privilēģijas un imunitāti saskaņā ar attiecīgajiem starptautisko tiesību noteikumiem.13. pantsNoteikumi par personāluSaskaņā ar Statūtu 44. panta 4. punktu ES un Tiesa, pieņemot lēmumu par katru konkrētu gadījumu, vienojas noteikt, kādos ārkārtējos apstākļos Tiesa bez maksas var pieņemt ES piedāvātus personāla pakalpojumus, lai palīdzētu Tiesas struktūru darbā.14. pantsPakalpojumi un objektiPēc Tiesas lūguma, ES Tiesas vajadzībām nodrošina lūgtos objektus un pakalpojumus, ja tādi ir pieejami, tostarp vajadzības gadījumā atbalstu darbības vietā. Pirms tam vajadzības gadījumā vienojas par noteikumiem, uz kuru pamata šādus ES objektus, pakalpojumus vai atbalstu nodrošina.15. pantsApmācībaES pēc vajadzības un, apspriežoties ar Tiesu, cenšas sekmēt apmācību un sniegt atbalstu tiesnešiem, prokuroriem, ierēdņiem un juriskonsultiem ar Tiesu saistītā darbā.16. pantsSarakste1. Šā nolīguma sakarā:a) attiecībā uz ES:visu korespondenci nosūta Padomei uz šādu adresi:Council of the European UnionChief Registry OfficerRue de la Loi/Wetstraat, 175B-1048 BrusselsPadomes Kancelejas vadītājs pārsūta visu korespondenci dalībvalstīm, Eiropas Komisijai un ES Koordinācijas centram Krimināltiesai saskaņā ar 2. punktu.b) attiecībā uz Tiesu:visu korespondenci adresē, attiecīgi, sekretāram vai prokuroram.2. Izņēmuma gadījumos vienas Puses sūtīto korespondenci, kas ir pieejama tikai konkrētiem kompetentiem šīs Puses ierēdņiem, struktūrām vai dienestiem, operatīvu iemeslu dēļ var adresēt vai tā var būt pieejama tikai konkrētiem kompetentiem otras Puses ierēdņiem, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un saskaņā ar principu par nepieciešamību zināt. Attiecībā uz ES šo korespondenci sūta ar Padomes Kancelejas vadītāja starpniecību.17. pantsĪstenošana1. Tiesas Prokurora birojs un Kanceleja, un Padomes un Eiropas Komisijas ģenerālsekretārs saskaņā ar attiecīgām kompetencēm pārrauga šā nolīguma īstenošanu.2. Lai īstenotu šo nolīgumu, Tiesa un ES var slēgt vienošanās, kādas uzskata par piemērotām.18. pantsDomstarpību izšķiršanaVisas ES un Tiesas domstarpības, kas rodas, interpretējot vai piemērojot šo nolīgumu, risina, Pusēm savstarpēji apspriežoties.19. pantsStāšanās spēkā un pārskatīšana1. Šis nolīgums stājas spēkā pirmā mēneša pirmajā dienā pēc tam, kad Puses to ir parakstījušas.2. Šo nolīgumu pēc jebkuras Puses lūguma var pārskatīt, lai apsvērtu, vai tajā jāveic grozījumi. To pārskata, vēlākais, piecus gadus pēc tā stāšanās spēkā.3. Grozījumus šajā nolīgumā veic tikai rakstiski, abām Pusēm savstarpēji vienojoties.20. pantsDenonsēšanaViena Puse var denonsēt šo nolīgumu, iesniedzot rakstisku denonsēšanas paziņojumu otrai Pusei. Tāda denonsēšana stājas spēkā sešus mēnešus pēc tam, kad otra Puse saņēmusi paziņojumu, bet neietekmē saistības, kas jau radušās saskaņā ar šo nolīgumu. Turklāt visu klasificēto informāciju, ko sniedz vai ar ko apmainās saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.TO APLIECINOT, pilnvarotie ir parakstījuši šo nolīgumu.Hecho en Luxemburgo, el diez de abril de dos mil seis.V Lucemburku dne desátého dubna dva tisíce šest.Udfærdiget i Luxembourg den tiende april to tusind og seks.Geschehen zu Luxemburg am zehnten April zweitausendsechs.Kahe tuhande kuuenda aasta aprillikuu kümnendal päeval Luxembourgis.Έγινε στο Λουξεμβούργο, στις δέκα Απριλίου δύο χιλιάδες έξι.Done at Luxembourg on the tenth day of April in the year two thousand and six.Fait à Luxembourg, le dix avril deux mille six.Fatto a Lussemburgo, addì dieci aprile duemilase.Luksemburgā, divtūkstoš sestā gada desmitajā aprīlī.Priimta du tūkstančiai šeštų metų balandžio dešimtą dieną Liuksemburge.Kelt Luxembourgban, a kettőezer hatodik év április tizedik napján.Magħmul fil-Lussemburgu, fl-għaxra jum ta' April tas-sena elfejn u sitta.Gedaan te Luxemburg, de tiende april tweeduizend zes.Sporządzono w Luksemburgu dnia dziesiątego kwietnia roku dwutysięcznego szóstego.Feito no Luxemburgo, em dez de Abril de dois mil e seis.V Luxemburgu dňa desiateho apríla dvetisícšesť.V Luxembourgu, desetega aprila leta dva tisoč šest.Tehty Luxemburgissa kymmenentenä päivänä huhtikuuta vuonna kaksituhattakuusi.Som skedde i Luxemburg den tionde april tjugohundrasex.Por la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωοηFor the European UnionPour l'Union européennePer l'Unione europeaEiropas Savienības vārdāEuropos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaZa Európsku úniuZa Evropsko unijoEuroopan unionin puolestaFör Europeiska unionen+++++ TIFF +++++Por la Corte Penal InternacionalZa Mezinárodní trestní soudFor Den Internationale StraffedomstolFür den Europäischen StrafgerichtshofRahvusvahelise Kriminaalkohtu nimelΓια to Διεθνές Ποινικό ΔικαστήριοFor the International Criminal CourtPour la Cour Pénale InternationalePer la Corte Penale InternazionaleStarptautiskās Krimināltiesas vārdāTarptautinio baudžiamojo teismo varduA Nemzetközi Büntetőbíróság részérőlGħall-Qorti Kriminali InternazzjonaliVoor het Internationaal StrafhofW imieniu Międzynarodowego Trybunału KarnegoPelo Tribunal Penal InternacionalZa Medzinárodný trestný súdZa Mednarodno Kazensko SodiščeKansainvälisen rikostuomioistuimen puolestaFör Internationella brottmålsdomstolen+++++ TIFF +++++--------------------------------------------------PIELIKUMS1. Ja kāda Tiesas struktūra Statūtu 34. panta nozīmē lūdz ES klasificēto informāciju, šādu informāciju var nodot tikai saskaņā ar Padomes drošības reglamentu [1].Šajā nolīgumā klasificēta informācija ir informācija (proti, zināšanas, ko jebkādā formā var paziņot citiem) vai materiāli, par ko ir noteikts, ka tiem vajadzīga aizsardzība pret neatļautu izpaušanu, un kas par tādiem ir atzīti drošības klasifikācijā (turpmāk "klasificēta informācija").Jo īpaši:i) Tiesa nodrošina, ka tai nodotā ES klasificētā informācija, saglabā ES piešķirto drošības klasifikāciju, un sargā šādu informāciju līdzvērtīgā drošības līmenī, kāds tai noteikts ar iepriekšminēto Padomes drošības reglamentu. Šajā sakarā Tiesa nodrošina ES prasīto aizsardzību saskaņā ar noteikumiem, pasākumiem un procedūrām, ko izstrādā atbilstīgi 4. punktam;ii) Tiesa neizmanto nodoto ES klasificētu informāciju citiem mērķiem, kā vien tiem, kādiem ES klasificētā informācija un dokumenti ir nodoti Tiesai;iii) Tiesa neizpauž šādu informāciju un dokumentus trešām personām, ja ES tam nav rakstiski piekritusi atbilstīgi autora principam, kas definēts Padomes drošības reglamentā;iv) Tiesa nodrošina to, ka piekļuvi tās rīcībā nodotai ES klasificētajai informācijai sniegs tikai personām, kam ir "vajadzība pēc informācijas";v) Tiesa nodrošina, ka visas personas, kurām, pildot oficiālos pienākumus, būtu vajadzīga piekļuve informācijai, kas klasificēta kā CONFIDENTIEL UE vai augstāk, vai kurām veicot pienākumus un funkcijas var būt vajadzīga piekļuve šādai informācijai, pirms viņām nodrošina piekļuvi šādai informācijai iztur attiecīgu drošības pārbaudi saskaņā ar noteikumiem, kas jāizstrādā, balstoties uz objektīviem kritērijiem, atbilstīgi 4. punktam;vi) Tiesa nodrošina, ka pirms tā sniedz piekļuvi ES klasificētai informācijai, visas personas, kam vajadzīga piekļuve šādai informācijai, ir informētas par aizsardzības noteikumiem, kas attiecas uz tās informācijas klasifikāciju, kurai viņas piekļūs, un ka viņas atbilst šiem noteikumiem;vii) Ņemot vērā informācijas klasifikācijas līmeni, ES klasificēto informāciju nosūta Tiesai ar diplomātiskā pasta, militārā pasta, drošu pasta pakalpojumu, drošu telekomunikāciju starpniecību, vai nogādājot personīgi. Tiesa iepriekš paziņo ES Padomes Ģenerālsekretariātam tās struktūras nosaukumu un adresi, kas ir atbildīga par klasificētās informācijas drošību, un precīzu adresi, kur informācija jānogādā, un nodrošina adresātiem drošības pielaidi;viii) Tiesa nodrošina, ka objekti, zonas, ēkas, biroji, telpas, sakaru un informāciju sistēmas u.tml., kur ES klasificētu informāciju glabā un/vai apstrādā, ir apsargāti, izmantojot atbilstīgus fiziskas drošības pasākumus, saskaņā ar noteikumiem, kas jāizstrādā atbilstīgi 4. punktam;ix) Tiesa nodrošina, ka ES klasificētos dokumentus, kas tai nodoti, saņemot reģistrē īpašā reģistrā. Tiesa nodrošina, ka tai nodoto ES klasificēto dokumentu kopijas, kuras var izgatavot saņēmēja struktūra, to numurs un tālāka izdale ir reģistrēti šajā īpašajā reģistrā. Tiesa paziņo ES datumu, kad šie dokumenti nosūtīti atpakaļ ES, vai iesniedz to iznīcināšanas apliecību;x) Tiesa ES Padomes Ģenerālsekretariātam paziņo par jebkādiem pārkāpumiem attiecībā uz tai nodoto klasificēto informāciju. Šādā gadījumā Tiesa sāk izmeklēšanu un veic piemērotus pasākumus, lai novērstu tā atkārtošanos, saskaņā ar noteikumiem, kas jāizstrādā atbilstīgi 4. punktam;2. Īstenojot pielikuma 1. punktu, nekāda informācijas nodošana nav iespējama, ja iepriekš nav izstrādātas procedūras un nav panākta vienošanās starp Pusēm attiecībā uz konkrētām informācijas kategorijām.3. ES klasificētās informācijas aizsardzības līmeni, pirms to nosūta Tiesai, var samazināt vai atcelt saskaņā ar Padomes drošības reglamentu. Jebkādus ES klasificētos dokumentus, kuri ietver kādas valsts klasificētu informāciju, var darīt pieejamus vienīgi Tiesas darbiniekiem ar atbilstīgu drošības pielaidi, un to drošības klasifikāciju var samazināt vai tos deklasificēt un nodot Tiesai vienīgi ar izcelsmes struktūras viennozīmīgu piekrišanu.4. Lai īstenotu šo nolīgumu, turpmāk uzskaitītās trīs iestādes izstrādā drošības pasākumus, lai klasificētai informācijai, kurai piemēro šo nolīgumu, noteiktu savstarpējas drošības aizsardzības standartus:a) Starptautiskās krimināltiesas Drošības birojs ir atbildīgs par drošības pasākumu izstrādi tās klasificētās informācijas drošībai un aizsardzībai, kura nodota Tiesai saskaņā ar šo nolīgumu;b) Padomes Ģenerālsekretariāta Drošības birojs, kas darbojas Padomes ģenerālsekretāra vadībā un vārdā un rīkojas Padomes vārdā un tās pakļautībā, ir atbildīgs par drošības pasākumu izstrādi tās klasificētās informācijas drošībai un aizsardzībai, kas ES nodota saskaņā ar šo nolīgumu;c) Eiropas Komisijas Drošības direktorāts, kas darbojas Eiropas Komisijas vārdā un tās pakļautībā, ir atbildīgs par drošības pasākumu izstrādi tās klasificētās informācijas drošībai un aizsardzībai, kuru nodod vai ar ko apmainās Eiropas Komisijā vai tās telpās saskaņā ar šo nolīgumu;d) attiecībā uz ES šos standartus apstiprina Padomes Drošības komiteja.5. Puses viena otrai sniedz savstarpēju palīdzību attiecībā uz tādas klasificētas informācijas drošību, uz kuru attiecas šis nolīgums, un jautājumiem, kas izraisa kopīgu interesi. Iestādes, kas definētas 4. punktā, rīko savstarpējas apspriedes par drošības jautājumiem un drošības pārbaudes, lai novērtētu drošības pasākumu efektivitāti savas attiecīgās atbildības jomā, ko nosaka atbilstīgi 4. punktam.6. Pusēm ir drošības organizācija un drošības programmas, kas balstītas uz tādiem pamatprincipiem un obligātiem drošības standartiem, kurus īsteno Pušu drošības sistēmās, ko izveido atbilstīgi 4. punktam, lai nodrošinātu, ka klasificētajai informācijai, uz ko attiecas šis nolīgums, piemēro līdzvērtīgu aizsardzības līmeni.7. Pirms nodod klasificēto informāciju, uz ko attiecas šis nolīgums, atbildīgajām 4. punktā minētajām drošības iestādēm ir jāvienojas, ka saņēmēja Puse spēj aizsargāt un saglabāt informāciju, uz ko attiecas šis nolīgums, ievērojot noteikumus, kas jāizstrādā atbilstīgi 4. punktam.8. Ar šo lēmumu neierobežo ES iespējas sniegt Tiesai informāciju ar visaugstāko klasifikācijas līmeni, ja Tiesa apņemas nodrošināt līdzvērtīgu aizsardzības līmeni, kāds paredzēts Padomes drošības reglamentā.[1] Padomes Lēmums 2001/264/EK ( 2001. gada 19. marts), ar ko pieņem Padomes drošības reglamentu (OV L 101, 11.4.2001., 1. lpp.).--------------------------------------------------

Summary:
Nolīgums starp Starptautisko krimināltiesu (SKT) un ES
Nolīgums starp Starptautisko krimināltiesu (SKT) un ES
 
KOPSAVILKUMS:
Lēmums 2006/313/KĀDP, lai noslēgtu Nolīgumu starp Starptautisko krimināltiesu un Eiropas Savienību par sadarbību un palīdzības sniegšanu
Nolīgums starp Starptautisko krimināltiesu un Eiropas Savienību par sadarbību un palīdzības sniegšanu
Lēmums 2011/168/KĀDP par Starptautisko Krimināltiesu
KĀDS IR ŠO LĒMUMU UN NOLĪGUMA MĒRĶIS?
Ar Lēmumu 2006/313/KĀDP ES vārdā tiek apstiprināts Nolīgums starp Starptautisko krimināltiesu un ES par sadarbību un palīdzības sniegšanu. Nolīgumā ir definēti ES un Starptautiskās Krimināltiesas sadarbības un palīdzības sniegšanas noteikumi. Nolīgums ir saistošs ES, nevis ES dalībvalstīm. Lēmuma 2011/168/KĀDP mērķis ir sekmēt vispārēju atbalstu Romas Statūtiem, kas ir SKT dibināšanas līgums, lai saglabātu Romas Statūtu nedalāmību, atbalstītu SKT neatkarību un tās efektīvu un produktīvu darbību, atbalstītu sadarbību ar SKT un papildināmības* principa īstenošanu. Ar Lēmumu 2011/168/KĀDP tiek atcelta Kopējā nostāja 2003/444/KĀDP.
SVARĪGĀKIE ASPEKTI
ES Padome un Savienības Augstais pārstāvis ārlietās un drošības politikas jautājumos ir atbildīgi par to pasākumu koordinēšanu, ko ES un ES dalībvalstis ir veikušas, lai īstenotu Lēmuma 2011/168/KĀDP 2.–5. panta nosacījumus, jo īpaši saistībā ar  trīs jautājumiem, kas izklāstīti zemāk:
Vispārēja atbalsta sekmēšanaES un ES dalībvalstīm jāsniedz ieguldījums, lai veicinātu pēc iespējas lielāku līdzdalību Romas statūtos, apspriežot šo jautājumu sarunās un politiskos dialogos ar trešajām valstīm vai reģionālajām organizācijām un/vai pieņemot iniciatīvas, kas veicina Romas statūtos paredzētās vērtības, principus un noteikumus. ES un ES dalībvalstīm jāsadarbojas ar ieinteresētajām valstīm, starptautiskajām iestādēm un nevalstiskajām organizācijām, lai sekmētu vispārēju atbalstu. ES dalībvalstīm jādalās pieredzē jautājumos par Statūtu īstenošanu ar ieinteresētajām valstīm. Tāpat ES un ES dalībvalstīm jāsniedz ieguldījums likumdošanas darbā, kas vajadzīgs, lai trešās valstis varētu piedalīties Romas Statūtos un īstenot tos.SKT neatkarības garantēšana
Lai garantētu SKT neatkarību, ES un ES dalībvalstīm:jāmudina Statūtu dalībvalstis iemaksāt tām aprēķinātos ieguldījumus SKT budžetā; jāveicina pievienošanās Nolīgumam par SKT privilēģijām un imunitāti un tā ratifikāciju; jāsekmē apmācība un jāsniedz atbalsts tiesnešiem, prokuroriem, amatpersonām un juristiem ar SKT saistītajā darbā.Atbalsts efektīvai darbībaiES un tās ES dalībvalstīm uzmanīgi jāseko norisēm attiecībā uz sadarbību ar SKT. Tās var paredzēt ad hoc pasākumus vai nolīgumus, lai nodrošinātu efektīvu SKT darbību. Tas attiecas uz ES un Starptautiskās Krimināltiesas nolīgumu par sadarbību un palīdzību. ES un tās ES dalībvalstīm jāveic pasākumi, lai nodrošinātu trešo valstu pilnīgu sadarbību ar Starptautisko Krimināltiesu, tostarp apcietināšanas orderu ātru izpildi. ES 2013. gada atbildes pasākumi uz trešo valstu nesadarbošanos ar SKT ir vērsti uz to, kā ES un ES dalībvalstīm būtu jārīkojas nesadarbošanās gadījumos.Rīcības plāns
Rīcības plānā turpmākajai rīcībai saistībā ar Lēmumu 2011/168/KĀDP galvenā uzmanība ir pievērsta:es pasākumu koordinēšanai, lai īstenotu lēmuma mērķus; Romas Statūtu universālumam un integritātei; SKT neatkarībai; sadarbībai ar SKT un papildināmības principa īstenošanai.
SPĒKĀ STĀŠANĀS DATUMS
Nolīgums stājās spēkā 2006. gada 1. maijā.
KONTEKSTS
SKT ir pasaulē pirmā un vienīgā neatkarīgā Starptautiskā Krimināltiesa, un tā atrodas Hāgā Nīderlandē. SKT izmeklē lietas, kas rada bažas starptautiskajai sabiedrībai, un tiesā par šādiem noziedzīgiem nodarījumiem apsūdzētas personas: genocīds*, kara noziegumi*, noziegumi pret cilvēci* un agresijas noziegumi*. To izveido un tās darbību reglamentē Romas Statūti, kas stājās spēkā 2002. gada 1. jūlijā un kurus ir ratificējušas visas ES dalībvalstis.Eiropas Savienības vārdā sniegta Augstās pārstāves Federikas Mogerīni (Federica Mogherini) deklarācija saistībā ar Starptautisko krimināltiesību dienu (2019. gada 17. jūlijs) – paziņojums presei (Eiropas Savienības Padome).
GALVENIE TERMINI
Papildināmība: šajā kontekstā ir princips, saskaņā ar kuru SKT ir paredzēta kā pēdējās instances tiesa, proti, tai ir jāveic izmeklēšana un notiesāšana tikai gadījumos, kad to nav spējušas valsts tiesas.
Genocīds: noziegumi, kas pastrādāti ar nodomu pilnīgi vai daļēji iznīcināt kādu rasi, etnisko, nacionālo vai reliģisko grupu.
Kara noziegumi: kara tiesību aktu (piemēram, Ženēvas Konvencijas) un bruņotiem konfliktiem piemērojamu paražu pārkāpumi. Šādu noziegumu piemēri ir necilvēcīga izturēšanās pret kara gūstekņiem, ķīlnieku nogalināšana un tīša pilsētu vai apdzīvotu vietu iznīcināšana.
Noziegumi pret cilvēci: darbības, kas veiktas kā daļa no plaša vai sistemātiska uzbrukuma, kas vērsts pret civiliedzīvotājiem, kuriem ir zināšanas par uzbrukumu.
Agresijas noziegums: tāda agresijas akta plānošana, sagatavošana, uzsākšana vai izpilde, kas pēc savas būtības, smaguma pakāpes un mēroga ir klajš Apvienoto Nāciju Organizācijas Statūtu pārkāpums, ja minētās darbības veikusi persona, kura spēj efektīvi kontrolēt vai virzīt valsts politisko vai militāro darbību.
PAMATDOKUMENTI
Padomes Lēmums 2006/313/KĀDP (2006. gada 10. aprīlis), lai noslēgtu Nolīgumu starp Starptautisko krimināltiesu un Eiropas Savienību par sadarbību un palīdzības sniegšanu (OV L 115, 28.4.2006., 49. lpp.)
Nolīgums starp Starptautisko krimināltiesu un Eiropas Savienību par sadarbību un palīdzības sniegšanu (OV L 115, 28.4.2006., 50.–56. lpp.)
Padomes Lēmums 2011/168/KĀDP (2011. gada 21. marts) par Starptautisko Krimināltiesu un par Kopējās nostājas 2003/444/KĀDP atcelšanu (OV L 76, 22.3.2011., 56.–58. lpp.)
Pēdējo reizi atjaunots: 15.05.2020